
Text rozhodnutia
Súd: Krajský súd Bratislava Spisová značka: 3Cob/349/2012 Identifikačné číslo súdneho spisu: 1108214614 Dátum vydania rozhodnutia: 25. 09. 2015 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2015:1108214614.3 Opravné uznesenie Krajský súd v Bratislave v právnej veci žalobcu mz trade, s.r.o., Priemyselná 1, Ladomerská Vieska IČO: 36 633 046, práv. zást. Martinou Pastierovou advokátkou, Cintorínska 36, Nová Baňa, proti žalovanému Hotel MINCIAR s.r.o., Partizánska dolina č. 531/21, Kremnica IČO: 35 977 825 práv. zást. JUDr. Jozefom Vaculíkom, advokátom, Včelárska 29, Bratislava o zaplatenie 7.868,93 eur s príslušenstvom a o odvolaní žalovaného proti rozsudku Okresného súdu Bratislava I v Bratislave č. k. 29Cb/113/2008-299 zo dňa 27.6. 2012, takto r o z h o d o l : k by mu boli trovy odvolacieho konania vznikli. st § 224 ods.il. o 5.ch navrhovateľom Krajský súd v Bratislave rozsudok Krajského súdu v Bratislave č.k. 3Cob/349/2012-331 zo dňa 11.9.2013 v časti výroku o náhrade trov o p r a v u j e tak, že žalovaný je povinný zaplatiť žalobcovi na náhradu trov prvostupňového konania sumu 3.023,34 EUR do troch dní od právoplatnosti rozsudku, k rukám právneho zástupcu žalobcu. o d ô v o d n e n i e : Krajský súd v Bratislave rozsudkom č.k. 3Cob/349/2012-331 zo dňa 11.9.2013 rozsudok súdu prvého stupňa vo výroku vo veci samej a vo výroku o náhrade trov štátu potvrdil a vo výroku o náhrade trov konania zmenil. Zmena spočívala v tom, že žalobcovi za náhradu nákladov právneho zastúpenia nepriznal päť úkonov právnej služby, nakoľko ich na rozdiel od názoru súdu prvého stupňa nepovažoval za účelne uplatnené. Z vyčíslených a súdom priznaných úkonov právnej služby nepriznal úkony pod č. 3, 6, 8, 12 a 14, ktoré predstavovali vrátane režijného paušálu sumu 906,59 EUR. Súd prvého stupňa priznal žalobcovi náhradu trov konania v sume 3.929,93 EUR, vrátane náhrady za súdny poplatok z návrhu v sume 472,- EUR. Keďže odvolací súd v tomto výroku napadnutý rozsudok zmenil, ako to vyplýva z odôvodnenia odvolacieho rozsudku len tak, že v nákladoch právneho zastúpenia nepriznal náhradu za 5 úkonov právnej služby v celkovej sume 906,59 EUR, napadnutý rozsudok v tejto časti mal znieť, že žalovaný je povinný zaplatiť na náhradu trov prvostupňového konania žalobcu sumu 3.023,34 EUR. Pri písaní rozsudku však došlo k chybe v počítaní, keď odvolací súd v ňom uviedol sumu 2.550,82 EUR. Podľa § 164 O.s.p., Súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Na základe citovaného ustanovenia rozhodol odvolací súd tak, ako je uvedené vo výroku tohto uznesenia. Toto rozhodnutie prijal Krajský súd v Bratislave v senáte pomerom hlasov 3.0 (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov v znení účinnom od 1.mája 2011). Poučenie: Proti tomuto uzneseniu odvolanie nie je prípustné. Ak nebude povinnosť uložená týmto uznesením dobrovoľne splnená, môže sa jej splnenia oprávnený domáhať výkonom exekúcie podľa osobitného predpisu.

